Diari Oficial de la Generalitat Valenciana


Sumari del DOGV 2876, del 25-11-1996 (1996/840110)

RESOLUCIÓ de 9 d'agost de 1996, de la Direcció General de Treball, per la qual es disposa el registre i publicació del Conveni Col·lectiu de l'empresa Societat Anònima de Begudes Carbòniques PEPSICO per a 1996.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2876

Data del DOGV
:   25-11-1996

Secció del DOGV
:   ALTRES DISPOSICIONS

Número del document
:   1996/840110


Data del document
:   09-08-1996

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 9 d'agost de 1996, de la Direcció General de Treball, per la qual es disposa el registre i publicació del Conveni Col·lectiu de l'empresa Societat Anònima de Begudes Carbòniques PEPSICO per a 1996.   
Vist el text articulat del conveni col·lectiu de l'empresa Societat Anònima de Begudes Carbòniques PEPSICO, subscrit el dia 5-07-96, presentat davant aquesta Direcció General el dia 30-07-96, pels representants de l'empresa i dels treballadors, i segons el que disposa l'article 90.2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6, del Reial Decret 1040/81, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències transferides segons Reial Decret 4105/82, de 29 de desembre, resol:  
Primer  
Ordenar la inscripció en el Registre de Convenis Col·lectius de Treball, d'aquesta Direcció General, i Dipòsit del text original del Conveni, amb notificació a la Comissió Negociadora.  
Segon  
Disposar-ne la publicació al Diari Oficial de la Generalitat Valenciana.  
València, 9 d'agost de 1996.- El director general de Treball: José Luis Colvée Millet.  
Conveni d'empresa  
Societat anònima de begudes carbòniques, PEPSICO  
per a 1996.  
A Paterna, el cinc de juliol de mil nou-cents noranta-sis, es reuneixen, d'una part, el Sr. Andrés Scotto di Tella, Sr. Antonio Agulló Linares, Sr. Francisco Faus Ruíz, Sr. Heliodoro Morillas Arribas, Sr. Julio Zanón Pérez, Sr. Manuel García Martínez, Sr. Faustino González Vilas i Sr. Inocente Gomáriz García, com a components de la comissió deliberadora per la part social dels treballadors, assistits pel Sr. José Gimeno, com a assessor d'UGT i, de l'altra part, el Sr. José Manuel Menal Garasa, Sr. Miguel Giner Mondragón, Sr. Vicente álvarez Piera, Sr. Miguel Gonzálvez Palomares i Sr. Carlos Penalva Ruíz, en representació de SA de Begudes Carbòniques PEPSICO.  
Ambdues parts, en la representació que detenten, mútuament es reconeixen i després de les escaients deliberacions, acorden establir el conveni d'empresa que s'adjunta.  
S'acorda delegar la signatura d'aquest text articulat en els senyors Faustino González Vilas, Heliodoro Morillas Arribas, Francisco Faus Ruíz i Carlos Penalva Ruíz.  
Capítol I  
Disposicions generals  
Article 1r. àmbit funcional i territorial  
Aquest Conveni serà d'aplicació en l'empresa Societat Anònima de Begudes Carbòniques PEPSICO, als seus centres de treball de les províncies d'Alacant i València.  
Article 2n. àmbit personal  
Queden compresos dins l'àmbit d'aplicació del Conveni tots els treballadors que presten llurs serveis als centres de treball d'Alacant, València i Gandia, les categories dels quals estan reflectides en la taula d'aquest Conveni i se'n podran excloure aquells treballadors compresos en grups de tarifa entre l'1 i el 3.  
Article 3r. àmbit temporal. Vigència i duració.  
El Conveni entrarà en vigor el dia 1 de gener de 1996 i els seus efectes s'estendran fins el 31 de desembre de 1997.  
Quedarà prorrogat tàcitament per períodes anuals successius si amb un mes abans, almenys, al seu venciment inicial o prorrogat, no s'hagués denunciat per alguna de les parts contractants. Acabat el termini de vigència, continuaran regint les mateixes condicions ací convingudes fins a l'aplicació d'un nou conveni d'empresa.  
Les condicions econòmiques per a 1997 seran incrementades en la mateixa quantia de l'IPC corresponent a 1996, més 0,25 punts.  
Article 4t. Prelació de normes  
Les normes d'aquest Conveni regularan les relacions entre l'empresa i el seu personal amb caràcter preferent i excloent de qualsevol altre conveni d'àmbit local, provincial o nacional que pogués elaborar-se i que afectés aquesta empresa.  
Amb caràcter supletori, i en allò no previst en aquest Conveni, s'aplicaran les disposicions de l'Ordenança Laboral de Begudes Refrescants, que s'adjunta com a annex 5 i les altres disposicions legals vigents.  
Article 5è. Absorció i compensació  
Les condicions retributives o de qualsevol altra naturalesa que es puguen establir en el futur per qualsevol classe de conveni o disposició legal, només tindran eficàcia i seran aplicades, quan considerades en el seu conjunt i en còmput anual, superen les condicions d'aquest Conveni, també valorat en el seu conjunt i en còmput anual.  
Contràriament, seran absorbides i compensades per aquestes últimes, i subsistirà el conveni en els seus mateixos termes i sense cap modificació dels seus conceptes, condicions i retribucions.  
Capítol II  
Article 6è. Generalitats  
D'acord amb el que disposa la normativa legal, la facultat i responsabilitat de l'organització tècnica i pràctica del treball correspon exclusivament a la direcció de l'empresa.  
El Comitè d'Empresa tindrà la funció d'assessorament, orientació i proposta pel que fa referència a l'organització i racionalització del treball, segons la normativa vigent.  
Article 7è. Jornada i horari de treball  
Per al personal que treballa a temps, la jornada per a l'any 1996 es fixa en 1.792 hores en còmput anual i d'acord amb el calendari laboral següent.  
1. Personal d'administració. El personal d'administració treballarà 40 hores setmanals, a raó de 8 hores diàries, de dilluns a divendres, en jornada partida, amb l'horari següent: de 8 a 13 i de 15 a 18 hores.  
Tots els divendres la jornada serà continuada i l'horari serà de 7 a 15 hores.  
Durant els mesos de juliol i agost la jornada serà continuada i l'horari de 7 a 15 hores.  
Quan la jornada siga continuada s'establirà un torn de jornada partida i l'horari serà de 8 a 13 hores i de 16 a 19 hores. Aquest torn serà rotatiu.  
2. Personal comercial. El personal comercial i de distribució realitzarà el treball de dilluns a divendres, durant tot l'any. Es fixen com a dies de treball 224 dies laborables per a 1996.  
Si per necessitats del servei, treballaren algun dia fora del calendari, s'abonarà com a festiu, amb una quantia reflectida en l'annex 4.  
Per al personal comercial i de distribució que realitza el seu treball a tasca, l'empresa fixarà la quantitat de tasca per cada empleat, atenent a les característiques i circumstàncies del treball que cal executar, especificant-hi, entre d'altres dades, el nombre de visites a clients.  
Si la tasca assignada al treballador, calculada en còmput mensual, és considerada per aquest excessiva, podrà presentar la seua disconformitat al seu cap immediat.  
Contra la decisió d'aquest, podrà recórrer a l'empresa per si o a través dels representants sindicals. La direcció de l'empresa, dins del termini de 10 dies, després de conèixer la reclamació plantejada i, fets els esbrinaments escaients, resoldrà oït el Comitè.  
Contra la decisió de l'empresa, el treballador afectat podrà recórrer davant l'organisme laboral competent per si o per mitjà del Comitè d'Empresa o delegats de personal i amb el seu informe preceptiu, sense perjudici de continuar observant les instruccions rebudes fins que es decidesca definitivament el que escaiga.  
La remuneració de la tasca estarà composta de dues parts: una es correspondrà amb la remuneració establerta en aquest conveni per a la seua categoria professional; l'altra, sota la denominació de comissions, servirà per retribuir la forma en què es desenvolupa la tasca i els desfasaments de temps en còmput anual que pogueren resultar en la realització normal de la tasca assignada.  
Quan el personal comercial i de distribució es trobe gaudint el període de vacances anuals, se li abonarà el 100% de les comissions en raó de la mitjana de les comissions dels dotze mesos anteriors, més el seu salari (sou, antiguitat, plus d'empresa i prima).  
3. Personal de Magatzem Comercial. Es regirà pel mateix calendari laboral que el personal comercial. Treballarà tot l'any en tres torns rotatius i l'horari serà: de 6 a 14, de 14 a 22 i de 22 a 6 hores, amb 15 minuts de descans.  
La jornada es fixa en 1.792 hores per a l'any 1996. Treballaran de dilluns a divendres.  
Si per necessitats del servei, treballaren algun dia fora del calendari, s'abonarà com a festiu, amb una quantia reflectida en l'annex 4.  
4. Retirada del Permís de Conduir. Posat que un empleat al servei de l'Empresa que utilitze un vehicle d'aquesta, li siga retirat temporalment el permís de conduir, per un període màxim de sis mesos, com a conseqüència d'una infracció administrativa, tret dels casos d'embriaguesa i drogaaddicció, l'Empresa el destinarà durant el període que tinga retirat el permís a altres llocs de treball que no exigesquen l'ús de l'esmentat permís, i se li respectarà la categoria professional durant els 6 mesos de suspensió i percebrà només durant els tres primers els seus ingressos íntegres, tant fixos com variables i durant els tres mesos restants, solament les seues retribucions fixes.  
Article 8. Treball de categoria superior  
A petició de l'empresa, el treballador haurà de realitzar els treballs de categoria superior a la seua, en els casos següents:  
A) Per absències temporals dels seus productors, originades per accident, malaltia, servei militar, llicències, excedències, vacances, sancions i situacions semblants.  
B) Com a conseqüència del desdoblament de llocs de treball durant els mesos de major activitat de l'Empresa. En aquest últim cas aquests treballs no tindran una duració superior a 6 mesos dins cada anualitat. Si ultrapassa aquest període de temps ocupant el citat lloc de categoria superior un mateix o distints productors, s'entendrà que hi ha vacant en la plantilla i la direcció de l'Empresa convocarà les oportunes proves per ocupar-la.  
El personal afectat, tindrà dret a la retribució corresponent als treballs que realment exercesca, i rebrà en aquest cas, la referida retribució des del primer dia.  
Article 9. Treball de categoria inferior  
Per necessitats transitòries o imprevistes, o per inexistència de llocs de treball, l'Empresa podrà destinar un treballador a realitzar funcions corresponents a una categoria inferior, durant el temps estricte que duren les expressades circumstàncies, i conservarà sempre el salari i resta d'emoluments corresponents a la seua categoria.  
Això es realitzarà de manera rotativa entre els possibles treballadors afectats, sempre que no hi hagués conformitat per portar-los a efecte per part de qualsevol dels mencionats productors, i es comunicarà als representats legals dels treballadors.  
Capítol III  
Classificació del personal  
Article 10. Categories personals  
A) Personal tècnic: Titulats (de grau superior o mitjà), encarregat general o cap de departament, encarregat de secció i encarregat de grup.  
B) Personal administratiu: Oficial de 1ª, oficial de 2a, auxiliar i aspirant.  
C) Personal comercial o de distribució i transport: oficial de 1ª, oficial de 2ª, ajudant i peó.  
D) Personal de fabricació i serveis: cap d'equip, oficial de 1ª, oficial de 2ª, ajudant i peó.  
E) Personal subaltern: Ordenança, porter, vigilant, personal de neteja i similars.  
Les categories professionals consignades i enumerades, com també els departaments especificats en aquest Conveni són merament enunciatius i no suposen l'obligació de tenir l'existència total dels departaments mencionats i ocupar totes les places que en aquests s'indiquen, si la necessitat i el volum de l'empresa no ho requereix.  
Pel que fa referència a funcions i comeses, caldrà acomodar-s'hi al que disposa l'article 6è de l'Ordenança Laboral per a les Indústries de Begudes Refrescants.  
Article 11. Concurs-oposició  
En els casos en què per a la provisió de vacants o nous llocs de treball siga necessari el concurs-oposició, aquest es desenvoluparà d'acord amb la normativa establerta en l'article 9è de l'Ordenança laboral.  
Article 12. Revisió de plantilla  
L'Empresa es compromet a estudiar cada any les possibles propostes que en relació a la classificació del personal puguen realitzar els treballadors per si o a través dels seus representants sindicals.  
Capítol IV  
Ingressos, períodes de prova i cessaments  
Article 13. Ingressos  
S'estableix amb caràcter general que l'edat mínima per ingressar a l'empresa és la de 18 anys, sense perjudici de la possibilitat excepcional de contractació de majors de 16 anys, amb les limitacions legals establertes per a aquestos casos.  
La contractació de treballadors es realitzarà amb compliment de les normes legals establertes en matèria d'ocupació, i constarà per escrit, amb lliurament de la corresponent còpia al treballador.  
Tindran preferència els treballadors que com a eventuals, interins, per a obra o servei determinat i temporers o de campanya, hagen prestat llurs serveis a l'empresa dins els dotze mesos immediatament anteriors, que no haguessen estat objecte de comiat procedent, ni haguessen estat de baixa voluntària en aquesta, llevat que aquesta baixa voluntària es produesca en la data anunciada per l'interessat en subscriure el seu contracte de treball i que aquesta hagués estat acceptada per l'empresa. La preferència s'entendrà, per rigorós ordre d'antiguitat entre els d'igual categoria i lloc de treball, respectant-se durant el termini de tres dies naturals, a partir del següent en què hagués formulat la petició en l'oficina d'ocupació.  
Així mateix, s'estableix també, en cas d'igualtat entre els sol·licitants, un criteri de preferència a favor dels fills dels treballadors fixos de l'Empresa, ja es troben en actiu, jubilats o que haguessen mort sempre que complesquen tots els requisits legals i que es troben degudament inscrits en l'oficina d'ocupació.  
Article 14. Període de prova  
L'ingrés del personal s'entendrà com a provisional fins acabat el període de prova, el qual serà de:  
- 14 dies laborables per als treballadors no qualificats  
- 5 mesos per als tècnics titulats  
- 2 mesos per a la resta de treballadors  
La situació d'incapacitat laboral transitòria que afecte el treballador durant el període de prova interromp el còmput d'aquest.  
Transcorregut el període de prova sense que s'haja prodüit el desistiment per qualsevol de les parts, el treballador passa a ser fix, eventual, interí, de temporada o qualsevol altra modalitat establerta i autoritzada per la llei.  
Els períodes de prova abans assenyalats s'aplicaran també per a casos d'ascens.  
Article 15. Cessaments  
Cas que un treballador volgués cessar en el seu lloc de treball, haurà de notificar-ho per escrit amb una antelació de 14 dies, amb descompte, en cas contrari, dels dies que no treballara dels indicats.  
Capítol V  
Hores extraordinàries, vacances,  
llicències, excedències i trasllats  
Article 16. Hores extraordinàries  
Per al personal que treballa a temps es consideren hores extraordinàries, les que sobrepassen els horaris establerts per a cada època de l'any.  
Quan la direcció de l'empresa considere que les necessitats del servei ho exigeix, proposarà al personal l'execució d'hores extraordinàries, i serà obligatori treballar-les en els casos considerats de força major, necessitat inexcusable o avaries de reparació peremptòria que afecten la producció.  
La iniciativa del treball en hores extraordinàries correspon a l'empresa i la lliure acceptació o denegació al treballador, fora dels casos esmentats en el paràgraf anterior.  
Durant la vigència d'aquest Conveni, ambdues parts acorden la realització de les hores extraordinàries que calguen per resoldre problemes productius d'índole estructural, pel que fa, quant al nombre, als límits legalment establerts.  
Tindran la consideració d'hores extraordinàries estructurals, les necessàries per absències imprevistes, canvis de torn, manteniment i les que pel seu caràcter estructural es derive de la naturalesa del treball de què es tracta, sempre que no siga possible la substitució per contractacions temporals o a temps parcial, previstes en la Llei.  
Als efectes previstos en el Reial Decret 1.858/1981, la cotització de les hores extraordinàries realitzades pels motius assenyalats en el paràgraf anterior, no tindrà l'increment addicional comprés en aquella disposició, i l'Empresa i la representació dels treballadors hauran de notificar-les mensualment a l'autoritat laboral.  
Article 17. Vacances  
Durant la vigència d'aquest Conveni, es fixa un període de vacances retribuïdes de 22 dies laborals o la part proporcional que escaiga, si és que no porta en l'Empresa l'any necessari per al gaudi ple d'aquest dret.  
El període de vacances, atès el caràcter estacional del nostre sector, no podrà ser gaudit dins dels mesos de campanya, els quals a aquests efectes, abastarà des del 15 de juny fins el 15 de setembre, excepte en els casos següents:  
Alacant  
Personal comercial: el personal comercial podrà gaudir parcialment les vacances en època de campanya, fins un màxim del 40% d'aquestes i durant cinc cicles de 10 dies cadascun i dues persones per cicle.  
Personal d'administració: el personal d'administració podrà gaudir parcialment durant el període de campanya, fins un màxim del 50% d'aquestes per departament en cicles de 10 dies.  
València  
Personal comercial: el personal comercial podrà gaudir parcialment fins un màxim del 50% d'aquestes les vacances, durant la campanya d'estiu en sis cicles de 10 dies cadascun i fins un màxim de dues persones per cicle.  
Personal d'administració: el 50% del personal d'administració d'aquest centre podrà gaudir de 10 dies de vacances durant el període de campanya i el màxim serà d'una persona per torn.  
En tots els casos aquests torns seran rotatius, així com el dret al gaudi de vacances en aquesta època.  
Qui, encara que tinga la possibilitat de gaudir part de les seues vacances en la temporada estiuenca, decidira realitzar-les totalment en altra època, les podrà gaudir sense perdre en cap cas l'ordre establert per realitzar les seues funcions durant l'estiu dels anys venidors.   
Article 18. Llicències i permisos retribüits  
El personal afectat per aquest Conveni tindrà dret de sol·licitar llicència:  
A) Amb percepció del sou de Conveni i plus personal d'empresa amb la comunicació prèvia a aquesta, amb temps suficient, en qualsevol dels casos següents:  
1. Per matrimoni del treballador, 15 dies naturals.  
2. Per defunció del cònjuge, pares, pares polítics, fills, germans i avis, 2 dies naturals.  
3. Per malaltia greu del cònjuge, pares o fills, o infantament de l'esposa, 2 dies naturals.  
4. Per trasllat del domicili habitual, 2 dies naturals.  
5. Pel temps establert per gaudir dels drets educatius generals i de formació professional, en els supòsits i en la forma que la Llei regule.  
6. Pel temps imprescindible per al compliment d'un deure inexcusable de caràcter públic i personal.  
7. Per infantament de filles o de filles polítiques, 1 dia natural.  
8. Un dia laborable per a assumptes personals, que s'haurà de sol·licitar amb quinze dies d'antelació. No es podran demanar ponts ni dos persones de la mateixa secció el mateix dia.  
B) Sense dret a retribució: 1 dia natural per matrimoni de fills, germans i germans polítics.  
Si els drets a què fan referència els apartats 2 i 3 ocorregueren en altra província o hi concorregueren circumstàncies excepcionals, l'empresa podrà ampliar les esmentades llicències segons circumstàncies, fins 7 dies naturals. Les llicències abans assenyalades s'estableixen específicament per a les circumstàncies que s'expressen, i han de ser gaudides, per tant, en el moment en què es produeixen les citades circumstàncies, sense que en cap cas puguen ser relegades a altra ocasió a càrrec d'elles.  
Article 19. Excedències  
Podran sol·licitar l'excedència voluntària tots els treballadors fixos de l'empresa, sempre que porten almenys un any de servei i que els productors que es trobaren en aquesta situació no ultrapassen del 5% de la plantilla fixa de l'empresa.  
L'excedència voluntària es concedirà per una sola vegada per un termini no inferior a un any ni superior a cinc, sense dret a pròrroga. El temps en què el treballador romanga en aquesta situació d'excedència voluntària, no serà computable a efecte d'antiguitat ni a cap altre efecte.  
Sol·licitat l'ingrés, que caldrà que es faça abans de finalitzar el termini concedit, serà destinada la persona excedent a ocupar la primera vacant que es produesca d'igual o similar categoria.  
Durant la situació d'excedència el treballador afectat no té dret a la percepció de sou ni de cap retribució, i no podrà utilitzar aquesta situació per prestar serveis en altra empresa del sector a efecte de competència.  
Produiran la situació d'excedència forçosa els casos de nomenament per a càrrec públic o exercici de càrrec sindical, a petició dels treballadors afectats. Per la seua banda l'empresa, en els casos referits, podrà exigir l'excedència forçosa del treballador quan li impedesca la dedicació al seu treball habitual.  
En allò no previst per a aquesta situació s'aplicarà l'article 46 de l'ET.  
Article 20. Trasllats  
El trasllat d'un treballador des del seu centre de treball de l'empresa al altre distint, podrà realitzar-se a sol·licitud de l'interessat, per necessitats de servei i per mutu acord entre el treballador i l'empresa.  
Quan el trasllat, amb la prèvia acceptació per part de l'empresa, es faça a sol·licitud de l'interessat, aquell podrà modificar la categoria i retribució si és de nivell inferior en el nou lloc. El trasllat en aquest cas no donarà dret a cap indemnització per les despeses que el canvi de residència origine.  
Quant als trasllats per mutu acord entre l'empresa i el treballador, s'ajustarà a allò convingut per ambdues parts. Si el trasllat és forçós, ambdues parts s'ajustaran al que ordene la normativa legal vigent respecte d'això.  
Capítol VI  
Disposicions sindicals  
Article 21. Afiliació sindical  
L'empresa respectarà el dret del treballador a la seua lliure afiliació sindical i no establirà discriminació per la seua militància sindical ni per l'expressió de la seua ideologia política o sindical.  
Article 22. Drets i garanties sindicals  
El Comitè d'Empresa tindrà la representació dels treballadors d'aquesta.  
Els membres del Comitè d'empresa disposaran d'un màxim de 20 hores mensuals per tal d'exercir llurs càrrecs. Els delegats de personal disposaran pel mateix concepte de 15 hores mensuals.  
Aquestes hores mensuals, que corresponen als representants sindicals, podran superar-se en els mesos que calga, i es prendran de les no utilitzades en el mes anterior o anticipades a compte del mes vinent. Aquesta acumulació no es podrà fer conjuntament per més d'un terç dels membres del Comitè, i en cap cas en els mesos de juny, juliol, agost i setembre.  
Les absències al treball per motius sindicals a càrrec del seu crèdit d'hores per aquests motius caldrà que siguen comunicades a l'empresa amb el suficient temps, amb presentació posterior de justificant de l'ocupació sindical de les hores disposades.  
Pel que fa a les garanties sindicals, ambdues parts es regiran en aquesta matèria per allò que en cada moment determinen les normes i disposicions legals.  
Article 23. Funcions del Comitè d'empresa  
El Comitè d'empresa en l'àmbit de la seua competència tindrà les funcions que recull l'article 64é de l'Estatut dels Treballadors.  
Capítol VII  
Règim econòmic  
Article 24. Salaris  
Els salaris que regiran en aquesta empresa durant el temps de vigència del Conveni, són els que figuren en l'annex 1.  
Article 25. Antiguitat  
Els treballadors fixos de plantilla amb anterioritat al 31 de desembre de 1985, tindran augments periòdics en llurs havers en la quantia establerta fins aqueix moment:  
Als 2 anys: 5 % Als 4 anys: 10%   
Als 9 anys: 20% Als 14 anys: 35%  
Als 19 anys: 50% Als 24 anys: 65%   
Els treballadors que ingressen en l'empresa com a fixos en plantilla a partir del 1r de gener de 1986; encara que meriten drets d'antiguitat amb anterioritat a l'esmentada data, i en compliment de la normativa legal establerta sobre això en l'article número 25 de l'Estatut dels Treballadors, rebran augments periòdics de llurs havers en la quantia i manera següent:  
Als 2 anys: 5% Als 4 anys: 10%  
Als 7 anys: 16% Als 10 anys: 22%  
Als 13 anys: 25% Als 16 anys: 34%  
Als 19 anys: 40% Als 22 anys: 46%  
Als 25 anys: 52%   
La base per al càlcul de llurs percepcions per aquest concepte figura en el quadre salarial de l'annex 1.  
Per al còmput de l'antiguitat es tindrà en compte tot el temps de servei en l'empresa, i es considerarà com a efectivament treballats tots els mesos o dies en què s'haja percebut un salari o remuneració, bé per serveis prestats o vacances, llicències retribuïdes i els períodes de baixa per malaltia o accident de treball. Així també, seran computables el temps d'excedència forçosa per nomenament de càrrec polític o sindical i la prestació del servei militar obligatori o realitzat de manera voluntària.  
Es computarà l'antiguitat per raó dels anys de servei prestats en l'empresa, i s'estimarà, per tant, el temps prestat durant el període de prova i com a temporer, eventual, interí o contractat per a obres o serveis determinats, quan un productor així contractat passara a ocupar una plaça con a fix.  
Els augments periòdics començaran a meritar-se a partir del dia 1r del mes en què es complesquen cadascun dels seus períodes computables.  
Article 26. Plus d'empresa  
Aquest plus té el seu origen en les exigències de la Llei 10/1980, i serà d'aplicació exclusivament al personal que el tinga reconegut, a títol personal pels respectius imports, la quantia dels quals figure en l'annex núm. 1 d'aquest Conveni, pagador en 15,5 mensualitats, que corresponen a les de juliol, Nadal, beneficis i 15 dies de paga de vacances establertes en els articles 27 i 28 d'aquest Conveni.  
El plus d'empresa es percebrà per mes efectivament treballat, i es considerarà a aquest efecte el mes de vacances reglamentàries i les llicències retribuïdes establertes en l'article 18é d'aquest Conveni, malaltia i accidents, d'acord amb el que estableixen els articles números 32é i 33é d'aquest Conveni.  
Article 27. Gratificacions extraordinàries  
Es pagaran les següents:  
- Paga de juliol  
- Paga de Nadal  
- Paga de beneficis   
La quantia de cadascuna serà equivalent a una mensualitat de sou de Conveni, més antiguitat i plus d'empresa.  
El personal ingressat en el transcurs de l'any o que cessara dins d'aquest en les seues relacions amb l'empresa, percebrà les gratificacions prorratejant el seu import amb relació al temps treballat.  
Article 28. Paga de vacances  
Tots els treballadors rebran una borsa de vacances en el mes de setembre equivalent a 15 dies de llur sou de Conveni, més antiguitat i la part proporcional del plus d'empresa.  
No obstant això, els treballadors que així ho desitgen podran sol·licitar una bestreta a compte de l'esmentada borsa en eixir de vacances en qualsevol mes.  
Article 29. Nocturnitat  
El personal que treballe entre les 22 i les 6 hores, rebrà un suplement per treball nocturn, equivalent al 35% del seu salari ordinari, amb la distinció dels supòsits següents:  
1. Qui treballe dins els indicats límits per temps que no ultrapasse les quatre hores rebrà la bonificació solament sobre les hores treballades.  
2. Si les hores treballades en aquest període excedeixen de 4, la bonificació que s'estableix es rebrà pel total de la jornada realitzada.  
D'aquest suplement s'exceptuen els treballs que, per llur naturalesa, han de realitzar-se normalment de nit.  
Article 30. Hores extraordinàries  
Les hores extraordinàries realitzades pel personal es pagaran pels imports establerts en l'annex 4 d'aquest Conveni.  
A aquests imports cal incrementar el percentatge d'antiguitat que corresponga en cada cas.  
Article 31. Comissions personal comercial  
L'import de les comissions corresponents al personal comercial, és el que figura en l'annex 2 d'aquest Conveni.  
Article 32. Malaltia  
L'Empresa pagarà als treballadors de la seua plantilla en baixa per incapacitat laboral transitòria derivada de malaltia comuna, des del primer dia, una indemnització fins arribar al 90%, com a màxim del seu sou i plus personal d'empresa, durant el termini màxim de 12 mesos, prorrogables per altres 6 quan hom pense que durant aquests pot un treballador ser donat d'alta mèdica per guariment, tot això amb la confirmació prèvia del servei mèdic de l'empresa o facultatiu designat per aquesta.  
En cas d'hospitalització, la indemnització a què fem referència en el paràgraf anterior assolirà fins el 100% dels referits conceptes.  
Per al personal comercial, a més dels conceptes indicats, percebrà el 65% de les comissions de la mitjana del grup, mentre dure el procés d'incapacitat transitòria.  
Article 33. Accident de treball  
L'empresa pagarà als treballadors al seu servei, en baixa per accident de treball, una indemnització complementària fins assolir el 100% dels conceptes abans assenyalats, més la prima corresponent.  
El personal comercial que es trobe en aquesta situació rebrà a més el 85% de les comissions, segons el criteri indicat en l'article anterior.  
Article 34. Descompte en producte  
Durant la vigència d'aquest Conveni els treballadors tindran un descompte del 30% en totes les caixes dels productes propis i el 20% en els productes comercialitzats, que adquiresquen en llurs centres respectius de treball.  
Article 35. Assegurança voluntària d'empresa  
Tots els treballadors de l'empresa gaudiran de la següent assegurança voluntària d'empresa a càrrec d'aquesta.  
A) En cas de mort:  
- Personal fadrí i vidu sense fills: 500.000 PTA.  
- Personal casat sense fills o vidu amb fills: 1.000.000 PTA.  
- Personal casat amb fills: 1.500.000 PTA.  
B) En cas d'invalidesa professional: es garanteix el pagament d'un capital igual al definit en el paràgraf A).  
C) En cas d'invalidesa absoluta i permanent: es garanteix el pagament d'un capital igual al definit en el paràgraf A).  
D) En cas de mort per accident: es garanteix el pagament d'un capital igual al doble del definit en el paràgraf A).  
E) En cas de mort per accident de circulació: es garanteix el pagament d'un capital igual al triple del definit en el paràgraf A).  
Article 36. Ajuda al dinar  
S'estableix per al personal de vendes i distribució que en el transcurs de la seua ruta haja d'efectuar el seu dinar, una ajuda consistent en 1.100 PTA, per dia de treball.  
Article 37. Ajuda al calcer  
El personal de venda i distribució rebrà en concepte d'ajuda al calcer, una assignació de 4.180 PTA anuals. Es pagarà en el mes d'octubre.  
Article 38. Prima servei tècnic Dispensing-Vending  
Aquesta prima s'estableix per al personal de Servei Tècnic de Dispensing-Vending que realitze el seu treball a tasca.  
La quantia d'aquesta prima es fixa en 28.444 PTA. per al període comprés entre els mesos d'abril i setembre ambdós inclusivament, i de 14.222 PTA. per a la resta de l'any, d'octubre a març.  
Capítol VIII  
Disposicions addicionals  
Article 39. Mesures disciplinàries  
En cas d'imposició de sancions per part de l'Empresa, aquestes seran comunicades per escrit al treballador, i se'n donarà compte posteriorment en cas de sancions per faltes molt greus al Comitè d'Empresa.  
Quan la Direcció de l'Empresa requeresca el treballador per tractar de temes relacionats amb el règim disciplinari, aquest, si ho demanara, podrà acudir acompanyat d'un dels representants sindicals.  
Article 40. Puntualitat  
Per tal d'evitar la falta de puntualitat, s'estableix que quan un productor arribe al lloc de treball amb retard d'un màxim de 2 hores, se li descomptarà l'import equivalent al retard. Si és superior a les 2 hores, no podrà incorporar-se al seu lloc de treball habitual fins l'endemà, per tant se li descomptarà dels seus havers l'import corresponent a un dia de treball.  
Article 41. Jubilació anticipada  
Tots els treballadors de l'empresa que voluntàriament volgueren jubilar-se a partir de complir els 60 anys d'edat, amb una antiguitat superior a 10 anys, tindran un premi per jubilació anticipada, d'acord amb la següent escala:  
Als 60 anys: 12 mensualitats  
als 61 anys: 10 mensualitats  
Als 62 anys: 8 mensualitats  
Als 63 anys: 6 mensualitats  
Als 64 anys: 4 mensualitats  
Cada mensualitat estarà composta per sou, antiguitat i plus d'empresa.  
Comissió Paritària. Es constitueix la comissió paritària, representativa de les parts negociadores, per a les qüestions derivades de l'aplicació o interpretació d'aquest text articulat a la qual es sotmetran les parts en primera instància de manera ineludible.  
Estarà composta per 4 representants de l'empresa elegits per aquesta, i de 4 representats del Comitè elegits entre els seus membres d'acord amb la seua representativitat.  
Són competència de la Comissió Paritària la interpretació del Conveni i la vigilància d'allò pactat, la resolució sobre les qüestions que plantegen les parts especialment les relatives a:  
1. Classificació professional.  
2. Mobilitat funcional.  
3. Qualsevol altre assumpte que lliurement li sotmeten les parts.  
Els acords de la Comissió seran aprovats per majoria. En cas d'haver-hi discrepàncies es podrà recórrer al sistema d'arbitratge voluntari i vinculant per a les parts si així ho aprovara la Comissió Paritària per unanimitat.  
Contra els acords de la Comissió Paritària es podrà recórrer per les vies legalment establertes.  
Igualment, la Comissió Paritària haurà de resoldre els assumptes que se li plantegen en un termini de 30 dies, i de no ser així la part reclamant podrà utilitzar la via de reclamació davant l'autoritat laboral competent.  
ANNEX NúM. 1  
Taula salarial corresponent a l'any 1996  
 Prima  
Categories Sou Base Ant. Plus Emp. Prima Prev.  
   
Administració  
Cap d'Administració 716.177 784.207 60.275 - -  
Oficial 1ª 829.904 738.879 25.143 - -  
Oficial 2ª 972.943 947.044 18.816 - -  
Auxiliar 639.700 385.163 15.786 - -  
Aspirant  
Auxiliar 676.250 265.163 14.133 - -  
Telefonista 177.888 94.976 10.535  
Comercial  
Cap de Zona 695.649 023.207 35.091 - -  
Cap de Delegació 057.320 800.996 28.777 - -  
Cap de Grup 769.884 738.382 24.333 - -  
Oficial 1ª Prevenda 575.547 95.470 22.220 - 10.617  
Oficial 1ª Distribuïdor 887.746 95.470 22.220 - -  
Oficial 2ª Candidat 019.846 90.234 19.776 - -  
Ajudant Distribuïdor 167.459 81.800 15.091 - -  
Serveis  
Cap d'Equip 857.848 616.121 28.537 22.128 -  
Oficial 1ª 464.131 074.406 17.294 22.120 -  
Oficial 2ª 157.014 358.590 16.338 20.235 -  
Ajudant 985.633 95.918 15.154 18.576 -  
Peó 943.923 92.048 12.980 - -  
Annex núm. 2  
Taula de comissions 1996  
Alacant Preu Caixa València i Gandia  
De 0 a 900 0,00 De 0 a 900  
De 901 a 2.200 17,01 De 901 a 2.200  
De 2.201 a 3.400 19,30 De 2.201 a 3.000  
De 3.401 a 4.000 20,31 De 3.001 a 3.600  
Més de 4.000 21,32 Més de 3.600   
- Les caixes de regal compten en el còmput de caixes venudes.  
- Equivalència a caixes: Tanqueta Premix: 4 caixes.  
 Bag-in-box: 13 caixes.  
Nota: els prevendistes d'On Premise & Tradicional que, per la seua funció (corretorns, etc) no tinguen assignada una ruta fixa, percebran la mitjana de comissions del grup en què estan desenvolupant el treball, sempre que no tinguen un acord especial amb l'empresa.  
Taula de comissions Modern Trade  
Comissió. 26.340 PTA.  
Incentiu per objectius mensuals (0-100%): 21.000 PTA.  
Incentiu per objectiu anual (0-100%): 38.000 PTA.  
Annex núm. 3  
Dietes any 1995  
Cap de zona Dinar 1.901 PTA.  
Cap de delegació Dinar: 1.688 PTA.  
Cap de grup Dinar 1.688 PTA.  
Prevendistes i personal de Vending-dispensing  
Ajuda a dinar: 1.100 PTA.  
Ajuda a calcer: 4.180 PTA.  
Prima servei tècnic Vending-dispensing  
Període d'abril a setembre: 28.444 PTA.  
Resta de l'any: 14.222 PTA.  
Annex núm. 4  
Taula valor hora extraordinària any 1996.  
Administració  
Oficial 1ª 1.588 PTA.  
Oficial 2ª 1.442 PTA.  
Auxiliar 1.250 PTA.  
Aspirant auxiliar 1.228 PTA.  
Nota: Als imports indicats cal incrementar-los l'antiguitat corresponent a cada una de les categories.  
Import dia festiu  
Personal comercial  
Oficial 1ª 11.794 PTA.  
Oficial 2ª 9.825 PTA.  
Personal magatzem comercial i serveis  
Oficial 1ª 11.794 PTA.  
Oficial 2ª 9.825 PTA.  
Ajudant 7.863 PTA.  
Peó 7.863 PTA.  
Annex núm. 5  
Ordre de 14 de maig de 1977, por la qual s'aprova l'Ordenança Laboral per a les Indústries de Begudes Refrescants.  
(Butlletí Oficial de l'Estat, nº 130 d'1 de juny de 1977).  
Annex núm. 6  
Acta de preacord del conveni col·lectiu   
de Sabeca PEPSICO per a 1996  
Vigència: 2 anys (del 01.01.96 al 31.12.97).  
Antiguitat: congelació de la base d'antiguitat traspassant l'increment en el concepte de sou.  
Comissions: individualització de les comissions, partint del sistema actual de trams.  
A Alacant, una vegada efectuada i consensuada amb el comitè la enginyeria de rutes.  
Clàusula de garantia per a tots els prevendistes: llurs remuneracions brutes total any seran com a mínim del 4,3% superiors a les de l'any 1995.  
Increment any 1996:  
Empleats sense comissió: 4,3% per a tots els conceptes econòmics del conveni, excepte els tractats ací específicament.  
Empleats amb comissió: 4,3% per a tots els conceptes econòmics del conveni, excepte els tractats ací específicament, distribuïts de la següent manera:  
3% de la massa salarial en salari fix.  
1,3% de la massa salarial en variable (comissions).  
Increment any 1997:  
Per a tots els empleats i tots els conceptes: IPC estatal any 1996 més 0,25 punts.  
Art. 32. Malaltia. 65% de la seua mitjana de comissions dels dotze mesos anteriors.  
Art. 33. Accident. 85% de la seua mitjana de comissions dels dotze mesos anteriors.  
Ajuda a menjar per al personal comercial per a 1996: 1.100 PTA.  
Art. 7. S'accepta la retirada del paràgraf sol·licitat.  
Art. 41. Jubilació anticipada. Acceptació de la proposta, entenent-hi per mensualitat les remuneracions compostes de salari, antiguitat i plus d'empresa.  
Art. 18. Permisos retribuïts. Es crea la llicència retribuïda d'un dia per assumptes propis.  
Plus d'empresa: queda com es reflecteix a la taula annexa.